
ПРАТАКОЛ 
аб унясенні змяненняў у Дагавор аб Еўразійскім 
эканамічным саюзе ад 29 мая 2014 года
[bookmark: _GoBack]
Дзяржавы – члены Еўразійскага эканамічнага саюза, якія называюцца ў далейшым дзяржавамі-членамі,
кіруючыся артыкулам 115 Дагавора аб Еўразійскім эканамічным саюзе ад 29 мая 2014 года,
пагадзіліся з наступным:
Артыкул 1
Унесці ў Дагавор аб Еўразійскім эканамічным саюзе ад 29 мая 2014 года наступныя змяненні:
1) пункт 5 артыкула 53 дапоўніць абзацам наступнага зместу:
«З мэтай устанаўлення падобнага (супастаўнага) рэгулявання агульныя прынцыпы і падыходы ў дачыненні да ўстанаўлення ў заканадаўстве дзяржаў-членаў адказнасці за парушэнне абавязковых патрабаванняў да прадукцыі, правіл і працэдур правядзення абавязковай ацэнкі адпаведнасці вызначаюцца Вышэйшым саветам.»;
2) найменне раздзела XI дапоўніць словамі «, экстранныя фітасанітарныя меры»;
3) дапоўніць артыкулам 591 наступнага зместу:
«Артыкул 591
Экстранныя фітасанітарныя меры
1. Экстранныя фітасанітарныя меры прымяняюцца ў дачыненні да шкодных арганізмаў, якія не ўключаны ў адзіны пералік каранцінных аб’ектаў Саюза і ўяўляюць фітасанітарную рызыку, на перыяд да ўключэння адпаведных шкодных арганізмаў ва ўказаны пералік або да атрымання выніку аналізу фітасанітарнай рызыкі ў дачыненні да шкодных арганізмаў, які пацвярджае адсутнасць такой рызыкі.
2. Дзяржава-член мае права ўводзіць экстранныя фітасанітарныя меры ў наступных выпадках:
1) адсутнасць адпаведнага і дастатковага навуковага абгрунтавання прымянення фітасанітарных мер або немагчымасць прадстаўлення такога абгрунтавання ў неабходныя тэрміны пры атрыманні афіцыйнай інфармацыі ад адпаведных міжнародных арганізацый, дзяржаў-членаў, а таксама ад трэціх краін аб фітасанітарных мерах, якія прымаюцца;
2) атрыманне выніку аналізу фітасанітарнай рызыкі ў дачыненні да шкодных арганізмаў, які пацвярджае наяўнасць такой рызыкі.
3. Дзяржава-член, якая ўводзіць экстранную фітасанітарную меру, паведамляе аб гэтым Камісіі, іншым дзяржавам-членам і ўносіць у Камісію прапанову з прадстаўленнем адпаведнага абгрунтавання аб увядзенні такой меры на мытнай тэрыторыі Саюза.
Камісія разглядае прапановы дзяржаў-членаў аб увядзенні экстраннай фітасанітарнай меры і па выніках разгляду можа прыняць рашэнне аб увядзенні такой меры на мытнай тэрыторыі Саюза.
4. Дзяржавы-члены ажыццяўляюць узаемадзеянне па пытаннях увядзення экстранных фітасанітарных мер у парадку, які зацвярджаецца Камісіяй.»;
4) артыкул 61 дапоўніць пунктамі 3 і 4 наступнага зместу:
«3. У рамках правядзення ўзгодненай палітыкі ў сферы абароны правоў спажыўцоў Камісіяй сумесна з дзяржавамі-членамі распрацоўваецца праграма сумесных дзеянняў дзяржаў-членаў у сферы абароны правоў спажыўцоў, што зацвярджаецца Міжурадавым саветам.
4. Камісія сумесна з дзяржавамі-членамі ажыццяўляе маніторынг рэалізацыі праграмы сумесных дзеянняў дзяржаў-членаў у сферы абароны правоў спажыўцоў.»;
5) пункт 1 артыкула 109 дапоўніць сказам наступнага зместу: «Працэдура такога звароту, а таксама іншыя пытанні, звязаныя са статусам дзяржавы-назіральніка, вызначаюцца палажэннем, якое зацвярджаецца Вышэйшым саветам.»;
6) падпункт 4 пункта 3 Палажэння аб Еўразійскай эканамічнай камісіі (дадатак № 1 да ўказанага Дагавора) дапоўніць словамі «, экстранныя фітасанітарныя меры»;
7) абзац дзевятнаццаты пункта 2 Пратакола аб інфармацыйна-камунікацыйных тэхналогіях і інфармацыйным узаемадзеянні ў рамках Еўразійскага эканамічнага саюза (дадатак № 3 да ўказанага Дагавора) дапоўніць словамі «, а таксама паміж суб’ектамі гаспадарання і ўпаўнаважанымі органамі ў працэсе стварэння, адпраўлення, перадачы і атрымання электронных дакументаў, інфармацыі ў электронным выглядзе»;
8) у Пратаколе аб парадку залічэння і размеркавання сум увазных мытных пошлін (іншых пошлін, падаткаў і збораў, якія маюць эквівалентнае дзеянне), іх пералічэнні ў даход бюджэтаў дзяржаў-членаў (дадатак № 5 да ўказанага Дагавора):
у пункце 2:
абзац другі пасля слоў «карэспандэнцкі рахунак» дапоўніць словамі «(адзіны казначэйскі рахунак)»;
абзац сёмы пасля слова «касавае» дапоўніць словам «(казначэйскае)»;
9) у Пратаколе аб мерах нетарыфнага рэгулявання ў дачыненні да трэціх краін (дадатак № 7 да ўказанага Дагавора):
пункт 34 дапоўніць абзацамі наступнага зместу:
«Парадак выдачы (афармлення) дазволу, яго структура і фармат у форме электроннага дакумента зацвярджаюцца Камісіяй, а да іх зацвярджэння вызначаюцца ў адпаведнасці з заканадаўствам дзяржавы-члена.
Дазволы, выдадзеныя ўпаўнаважаным органам адной дзяржавы-члена, прызнаюцца ўсімі іншымі дзяржавамі-членамі.»;
у пункце 35 словы «згодна з дадаткам» замяніць словамі 
«, прадугледжанымі пунктам 48 гэтага Пратакола»;
пункт 48 выкласці ў наступнай рэдакцыі:
«48. Правілы выдачы ліцэнзій і дазволаў на экспарт і (або) імпарт тавараў, уключаных у адзіны пералік тавараў, зацвярджаюцца Камісіяй.
Парадак выдачы (афармлення) ліцэнзіі, яе структура і фармат у форме электроннага дакумента зацвярджаюцца Камісіяй, а да іх зацвярджэння вызначаюцца ў адпаведнасці з заканадаўствам дзяржавы-члена.»;
Правілы выдачы ліцэнзій і дазволаў на экспарт і (або) імпарт тавараў (дадатак да ўказанага Пратакола) прызнаць страціўшымі сілу;
10) у Пратаколе аб тэхнічным рэгуляванні ў рамках Еўразійскага эканамічнага саюза (дадатак № 9 да ўказанага Дагавора):
у абзацы дваццаць восьмым пункта 2 словы «дзеянні ад імені гэтага вытворцы пры ацэнцы адпаведнасці і выпуску ў абарачэнне прадукцыі на тэрыторыі Саюза, а таксама» замяніць словамі «ад імені гэтага вытворцы ацэнку адпаведнасці і выпуск прадукцыі ў абарачэнне,»;
абзац пяты пункта 4 выкласці ў наступнай рэдакцыі:
«У выпадку непрымянення стандартаў, уключаных ва ўказаны пералік, або ў выпадку іх адсутнасці ацэнка адпаведнасці ажыццяўляецца на аснове аналізу рызык з улікам рэкамендацый, якія прымаюцца Саветам Камісіі.»;
пункт 5 пасля абзаца шостага дапоўніць абзацам наступнага зместу:
«Упаўнаважаныя вытворцам асобы павінны быць уключаны ў адзіны рэестр упаўнаважаных вытворцам асоб. Парадак фарміравання і вядзення ўказанага рэестра вызначаецца Саветам Камісіі.»;
11) у Пратаколе аб правядзенні ўзгодненай палітыкі ў сферы забеспячэння адзінства вымярэнняў (дадатак № 10 да ўказанага Дагавора):
у пункце 2:
у абзацы дзявятым слова «(першасным)» выключыць;
абзац адзінаццаты выкласці ў наступнай рэдакцыі:
«нацыянальны эталон» – эталон адзінкі велічыні, у тым ліку першасны, прызнаны дзяржавай-членам для выкарыстання ў дзяржаўнай або гаспадарчай дзейнасці ў якасці асновы для прыпісвання значэння велічыні іншым эталонам адзінак велічынь таго ж роду;»;
пасля абзаца адзінаццатага дапоўніць абзацам наступнага зместу:
«апорнае значэнне велічыні» – значэнне велічыні, якое выкарыстоўваецца як аснова для параўнання са значэннямі велічынь таго ж роду;»;
у падпункце 2 пункта 3 і пункце 6 слова «(першасным)» выключыць;
12) у Пратаколе аб прымяненні санітарных, ветэрынарна-санітарных і каранцінных фітасанітарных мер (дадатак № 12 да ўказанага Дагавора):
найменне дапоўніць словамі «, экстранных фітасанітарных мер»;
пункт 1 дапоўніць словамі «, экстранных фітасанітарных мер»;
у пункце 2:
пасля абзаца пятага дапоўніць абзацам наступнага зместу:
«шкодны арганізм» – любы від, разнавіднасць або біятып раслін, жывёльных або патагенных агентаў, шкодны для раслін або раслінных прадуктаў;»;
пасля абзаца саракавога дапоўніць абзацам наступнага зместу:
«фітасанітарная рызыка» – магчымасць інтрадукцыі і распаўсюджвання шкоднага арганізма на тэрыторыях дзяржаў-членаў і маштаб звязаных з імі патэнцыяльных эканамічных наступстваў для дзяржаў-членаў;»;
пасля абзаца сорак першага дапоўніць абзацам наступнага зместу:
«экстранная фітасанітарная мера» – абавязковыя для выканання патрабаванні, правілы і працэдуры, якія прымяняюцца ў экстранным парадку ў выпадках, прадугледжаных Дагаворам аб Еўразійскім эканамічным саюзе, з мэтай забеспячэння аховы мытнай тэрыторыі Саюза ад завозу і распаўсюджвання шкоднага арганізма, які не ўключаны ў адзіны пералік каранцінных аб’ектаў Саюза і ўяўляе фітасанітарную рызыку, і накіраваныя на зніжэнне такой рызыкі;»;
13) абзац першы пункта 13 Пратакола аб агульных прынцыпах і правілах канкурэнцыі (дадатак № 19 да ўказанага Дагавора) дапоўніць сказам наступнага зместу: «У гэтым выпадку адпаведны запыт лічыцца накіраваным ад імені Камісіі.»;
14) у Пратаколе аб парадку рэгулявання закупак (дадатак № 25 да ўказанага Дагавора):
пункт 4 дапоўніць абзацам наступнага зместу:
«Для забеспячэння бесперашкоднага доступу патэнцыяльных пастаўшчыкоў і пастаўшчыкоў дзяржаў-членаў да ўдзелу ў закупках, якія праводзяцца ў электронным фармаце, дзяржавы-члены ўзаемна прызнаюць электронны лічбавы подпіс (электронны подпіс), выраблены ў адпаведнасці з заканадаўствам адной з дзяржаў-членаў. Правілы ўзаемнага прызнання электроннага лічбавага подпісу (электроннага подпісу), вырабленага ў адпаведнасці з заканадаўствам адной дзяржавы-члена, іншымі дзяржавамі-членамі для мэт закупак вызначаюцца Саветам Камісіі.»;
у пункце 20 словы «ўпаўнаважаных рэгулюючых і (або) кантралюючых органаў улады дзяржавы-члена» замяніць словамі «органаў дзяржавы-члена, якія ажыццяўляюць функцыі рэгулявання і (або) кантролю»;
у абзацы першым пункта 32 словы «Упаўнаважаны рэгулюючы і (або) кантралюючы орган улады дзяржавы-члена ў сферы закупак» замяніць словамі «Орган дзяржавы-члена, які ажыццяўляе функцыі рэгулявання і (або) кантролю ў сферы закупак,»;
пункт 27 пераліку выпадкаў ажыццяўлення закупак з адной крыніцы або ў адзінага пастаўшчыка (выканаўцы, падрадчыка) (дадатак № 3 да ўказанага Пратакола) выкласці ў наступнай рэдакцыі:
«27. Узнікненне ў заказчыка, які ажыццявіў закупку ў пэўнага пастаўшчыка, патрэбы ў дадатковай колькасці адпаведных тавараў, работ або паслуг. Пры гэтым колькасць тавару, які дадаткова закупляецца, або аб’ём работ ці паслуг, якія дадаткова закупляюцца, не можа перавышаць 10 працэнтаў колькасці тавараў або аб’ёму работ ці паслуг, прадугледжаных дагаворам (кантрактам) аб закупцы (цана адзінкі тавару, які дадаткова пастаўляецца, або выконваемых работ ці аказваемых паслуг павінна вызначацца як дзель ад дзялення першапачатковай цаны кантракта на прадугледжаныя ў кантракце колькасць такога тавару, аб’ём работ або паслуг).»;
15) пункт 97 Пратакола аб адзіных правілах прадастаўлення прамысловых субсідый (дадатак № 28 да ўказанага Дагавора) прызнаць страціўшым сілу.
Артыкул 2
Гэты Пратакол уступае ў сілу з даты атрымання дэпазітарыем па дыпламатычных каналах апошняга пісьмовага паведамлення аб выкананні дзяржавамі-членамі ўнутрыдзяржаўных працэдур, неабходных для яго ўступлення ў сілу, з улікам абзаца другога гэтага артыкула.
Пункт 9 артыкула 1 гэтага Пратакола ўступае ў сілу з даты ўступлення ў сілу Рашэння Еўразійскай эканамічнай камісіі аб зацвярджэнні правіл выдачы ліцэнзій і дазволаў на экспарт і (або) імпарт тавараў, але не раней за дату ўступлення ў сілу гэтага Пратакола.

Аформлена ў горадзе Маскве 25 мая 2023 года ў адным арыгінальным экзэмпляры на рускай мове.
Арыгінальны экзэмпляр гэтага Пратакола захоўваецца ў Еўразійскай эканамічнай камісіі, якая, з’яўляючыся дэпазітарыем гэтага Пратакола, накіруе кожнай дзяржаве-члену яго завераную копію.

